09/01/2020 | Administración LocalMunicipal
Melide
Anuncio da aprobación definitiva “proxecto de estatutos e bases de actuación da xunta de compensación da unidade de actuación B do polígono 2 do SAU 11 do concello de Melide, A Coruña”

Que a XUNTA DE GOBERNO LOCAL, na sesión Extraordinaria urxente que tivo lugar o mércores 4 de decembro de 2019 ACORDOU: (.) PRIMEIRO. Desestimar as seguintes alegacións presentadas por o 25/10/2019 por dona Sokayna Naveran De la Viuda, don Oktay Belal Balascan Piñot e dona Yuqing Martha Lidia Godden Tejedera, con número rexistro de entrada correlativos 3632,3633 e 3634, polos motivos expresados no informe do asesor xurídico de asistencia xurídica don Carlos Rolando Carreres Sard, no que se di que os motivos das alegacións presentadas non poden levar senón a concluír que non se atopan suficientemente baseadas as alegacións efectuadas nin teñen encaixe en Dereito como para ser estimadas, xa que a Modificación Puntual do Polígono 2 do SAU11 de Melide aprobouse de forma definitiva mediante acordo plenario de 2019, publicado no DOGA nº 58 do 25 de marzo de 2019 entrando en vigor e sendo plenamente executiva segundo o disposto no artigo 84.2 da LSG. Os recurrentes no recurso contencioso-administrativo solicitaron como medida cautelar a suspensión da aprobación definitiva de dita Modificación Puntual, séndolle denegada polo TSX de Galicia. Polo que a aprobación inicial do Proxecto de estatutos é conforme a dereito. SEGUNDO. Aprobar definitivamente o documento “PROXECTO DE ESTATUTOS E BASES DE ACTUACIÓN DA XUNTA DE COMPENSACIÓN DA UNIDADE DE ACTUACION B DO POLÍGONO 2 DO SAU 11 DO CONCELLO DE MELIDE, A CORUÑA” que contén os estatutos e as bases de actuación da Xunta de Compensación a constituír para a urbanización do dito polígono. TERCEIRO. Designar como representante do Concello no órgano reitor da Xunta de Compensación ao concelleiro don Xosé Igrexas García. CUARTO. Publicar integramente no Boletín Oficial da Provincia de A Coruña o presente Acordo de aprobación definitiva. Así mesmo, notificarase individualmente aos propietarios afectados polo sistema de actuación e a quenes compareceran no expediente. Así mesmo, estará a disposición dos interesados na sede electrónica deste Concello: https://sede.concellodemelide. gal QUINTO. Requirir aos interesados para que constitúan a xunta de compensación, no prazo máximo de tres meses, mediante escritura pública ou documento protocolizado notarialmente advertíndolles de que, transcorrido o prazo citado, entenderase que os propietarios que non manifesten a súa vontade expresa de incorporarse á xunta de compensación renuncian a adherirse á mesma, cos mesmos efectos e consecuencias da renuncia expresa. De conformidade co artigo 305.5 do Regulamento da Lei do solo de Galicia, aprobado por Decreto 143/2016, de 22 de setembro, no documento notarial de constitución deberá constar: a) Relación dos propietarios que integran voluntariamente a xunta de compensación e, no seu caso, das empresas urbanizadoras. b) Relación das parcelas das que son titulares. c) Acreditación de que a totalidade da superficie incluída no ámbito foi plenamente identificada, en canto á titularidade das parcelas que a compoñen, logo de adoptar as medidas oportunas sobre as parcelas de titularidade descoñecida ou non acreditada. d) Persoas que sexan designadas para ocupar os cargos dos órganos de goberno. e) Proxecto de estatutos e de bases de actuación, debidamente dilixenciado pola persoa que ocupe o cargo de secretario do concello, ou certificación expedida pola mesma persoa comprensiva do acordo municipal pola que se aprobou devandito proxecto. Ademais dos propietarios que constitúen a xunta de compensación, deberá tamén subscribir o documento notarial de constitución o representante do municipio que forme parte da mesma e, no seu caso, os representantes das empresas urbanizadoras. SEXTO. Constituída a xunta de compensación nos termos expostos, darase traslado ao concello dunha copia autorizada da escritura, o que determinará a adquisición da súa personalidade xurídica e plena capacidade de obrar. SÉTIMO. Remitir o presente Acordo de constitución ao Rexistro de Entidades Urbanísticas Colaboradoras, así como un exemplar dos estatutos e bases da Xunta de Compensación, para a súa inscrición e arquivo. OITAVO. Solicitar do Rexistro da Propiedade a práctica dos asentos que correspondan e o depósito dos estatutos e bases aprobados. NOVENO: O acordo de aprobación definitiva notificarase: a) A todos os propietarios que promoveron o proxecto de estatutos e de bases de actuación, requiríndoos para constituír a xunta de compensación no prazo máximo de tres meses contados desde a aprobación definitiva do proxecto. b) Ao resto de propietarios do polígono e dos sistemas xerais afectados, indicándolles que poderán igualmente adherirse á xunta de compensación no prazo máximo de tres meses contados desde a aprobación definitiva do proxecto de estatutos e de bases de actuación, en igualdade de dereitos e obrigas que os propietarios promotores do proxecto. Así mesmo informaráselles de que a falta de incorporación á xunta de compensación comportará a expropiación ou ocupación das súas parcelas en favor dela. Transcorrido o prazo previsto neste número, entenderase que os propietarios que non manifesten a súa vontade expresa de incorporarse á xunta de compensación renuncian a adherirse a ela, cos mesmos efectos e consecuencias da renuncia expresa. En todo caso, a incorporación será posible se non atranca o desenvolvemento do proceso e o aproba a xunta de compensación, de conformidade cos seus estatutos. O que se fai público para os efectos do artigo 123 da Lei 2/2016, de 10 de febreiro, do solo de Galicia, e cos artigos 303 e seguintes do seu Regulamento, aprobado por Decreto 143/2016, de 22 de setembro. Contra o presente acordo que pon fin á vía administrativa, pode interpoñer potestativamente e perante o mesmo órgano que o ditou, de conformidade co preceptuado no artigo 123 da lei 39/2015, do 1 de outubro, de procedemento administrativo común, recurso de reposición no prazo dun mes, contado desde o día seguinte ao da recepción da presente notificación. O recurso potestativo de reposición terá que resolverse e notificarse no prazo dun mes; entenderase desestimado se transcorre este prazo sen que se lle notifique a resolución expresa (artigos 124.2 e 24.1 da Lei 39/2015, de 1 de outubro). Contra a resolución expresa do recurso de reposición ou ben directamente contra o presente acordo pode interpoñer recurso contencioso-administrativo, perante o órgano competente da xurisdicción contencioso-administrativa, de conformidade co disposto nos artigos 8, 9 e 10 da Lei 29/1998, do 13 de xullo, no prazo de dous meses, contados desde o día seguinte ao da notificación da devandita resolución ou ó da notificación do presente acordo. Se a resolución non fose expresa, o prazo de interposición do recurso contencioso administrativo será de seis meses e contarase a partir do día seguinte a aquel en que deba entenderse presuntamente desestimado o recurso potestativo de reposición ou a partir do día seguinte a aquel en que, de acordo coa súa normativa específica, se produza o acto presunto. Todo iso sen prexuízo da realización de cantas accións estime oportunas na defensa dos seus intereses lexítimos. A interposición do recurso non paraliza a executividade da presente resolución. Melide, 2 de xaneiro de 2020 O alcalde /José Manuel Pérez Penas